MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktorou sa ustanovujú podrobnosti o skúškach odbornej spôsobilosti, o rozsahu požadovaných vedomostí, o vydávaní osvedčení o odbornej spôsobilosti osôb a o zriaďovaní a činnosti skúšobných komisií												

Podnet:

§  9 ods. 17 zákona č. ……/2005 Z.z. o verejnom zdravotníctve a o zmene a doplnení niektorých zákonov 		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

N Á V R H

Vyhláška Ministerstva zdravotníctva Slovenskej republiky 
č........./2005 Z. z.,

ktorou sa ustanovujú podrobnosti o skúškach odbornej spôsobilosti, o rozsahu požadovaných vedomostí, o vydávaní osvedčení o odbornej spôsobilosti osôb a o zriaďovaní a činnosti skúšobných komisií

	Ministerstvo zdravotníctva Slovenskej republiky (ďalej len „ministerstvo“) podľa § 9 ods. 17 zákona č. ...../2005 Z.z. o verejnom zdravotníctve a o zmene a doplnení niektorých zákonov ustanovuje: 

§ 1
Predmet úpravy

Táto vyhláška upravuje podrobnosti o skúškach odbornej spôsobilosti a rozsahu požadovaných znalostí   na vydávanie osvedčenia o odbornej spôsobilosti na 
a)	kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie,
b)	činnosti vedúce k ožiareniu a činnosti dôležité z hľadiska radiačnej ochrany podľa druhu vykonávanej činnosti,
c)	prácu s veľmi jedovatými látkami a prípravkami a jedovatými látkami a prípravkami,
d)	prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie,
e)	nákup, predaj a spracúvanie húb,
f)	epidemiologicky závažné činnosti.

§ 2
Žiadosť na overenie odbornej spôsobilosti
	
Osvedčenie o odbornej spôsobilosti osôb sa vydá na základe overenia odbornej spôsobilosti osôb skúškou. Rozsah požadovaných znalostí pre vydanie osvedčenia  je uvedený v prílohe1.

§ 3
Skúšobná komisia

(1) Skúška za účelom overenia odbornej spôsobilosti sa vykoná pred skúšobnou komisiou; skúšobnú komisiu zriaďuje
a)	úrad pre získanie odbornej spôsobilosti na činnosti uvedené v § l ods. a), b) a g);
b)	regionálna úrad pre získanie odbornej spôsobilosti na činnosti uvedené v  § 1 písm. c) až  f) podľa prílohy  č. 1.

(2) Skúšobnú komisiu tvoria predseda, alebo podpredseda a členovia; skladá sa z odborníkov z teórie a praxe pre činnosti podľa § 1 písm. a) až g). Komisia má najmenej troch členov a jej počet je vždy nepárny.

(3) Skúšobná komisia je schopná sa uznášať, ak je prítomný predseda alebo podpredseda a nadpolovičná väčšina jej členov; uznáša sa väčšinou hlasov prítomných členov.

(4) Skúšobná komisia zasadá podľa potreby; podrobnosti o činnosti skúšobnej komisie sú uvedené v skúšobnom poriadku, ktorý tvorí prílohu č. 2 tejto vyhlášky.

§ 4
Skúška

Forma skúšky je určená v skúšobnom poriadku, môže byť písomná, ústna aj praktická a ich kombinácie.

§ 5
Vylúčenie zo skúšky a prerušenie skúšky

(1) Žiadateľa možno zo skúšky vylúčiť, ak sa v priebehu skúšky zistí, že nespĺňa požiadavky § 2 ods. 3, 4 a 5, alebo sú pre to iné závažné dôvody; o vylúčení zo skúšky rozhodne skúšobná komisia.
 
(2) Skúšku možno prerušiť, ak sú na to závažné dôvody zo strany žiadateľa a ak o to žiadateľ požiada; o prerušení skúšky rozhodne skúšobná komisia hlasovaním. 

(3) O následkoch vylúčenia zo skúšky a prerušenia skúšky rozhodne skúšobná komisia.

§ 6
Osvedčenie o odbornej spôsobilosti

(1) Žiadateľovi o overenie odbornej spôsobilosti, ktorý bol pri skúške hodnotený klasifikačným stupňom „vyhovel“, úrad alebo regionálny úrad vydá do 30 dní odo dňa zloženia skúšky a po zaplatení správneho poplatku osvedčenie o odbornej spôsobilosti; žiadateľ sa prevzatím osvedčenia o odbornej spôsobilosti stáva odborne spôsobilou osobou.

(2) osvedčenie o odbornej spôsobilosti príloha č. 4 obsahuje
a)	názov orgánu, ktorý vydal osvedčenie, 
b)	číslo osvedčenia,
c)	meno, priezvisko a údaje o bydlisku odborne spôsobilej osoby,
d)	druh činnosti, na ktorú sa osvedčenie vzťahuje,
e)	čas platnosti osvedčenia,
f)	miesto a dátum vydania osvedčenia,
g)	podpis predsedu alebo podpredsedu skúšobnej komisie,
h)	podpis a odtlačok pečiatky úradu, alebo regionálneho úradu.

(3) Osvedčenie platí päť rokov od jeho vydania. 

§ 7
Spoplatňovanie

Vykonanie skúšky aj vydanie osvedčenia sa spoplatňuje správnym poplatkom.

§ 8
Účinnosť

Táto vyhláška nadobúda účinnosť  1. januára 2005.

Príloha č. 1

Úrad (regionálny úrad) verejného zdravotníctva
V . . . . . . . . . . . . .

								Číslo:
								Dátum:

Z R I A D E N I E  K O M I S I E

 
	Úrad (regionálny úrad)verejného zdravotníctva v. . . . .. . .   ako príslušný orgán podľa § 7 zák. č.  .............

z r i a ď u j e

týmto komisiu na preskúšanie odbornej spôsobilosti na .. . . . . . . .

so sídlom v . . .. . . . . . .. . . .

a súčasne za predsedu komisie ustanovuje...........
                za podpredsedu  komisie ustanovuje...........
	          za členov komisie ustanovuje...............

						Podpis a odtlačok pečiatky úradu (regionálneho úradu)

Príloha č. 2 

S K Ú Š O B N Ý  P O R I A D O K

(1) Pred začatím skúšky overí skúšobná komisia totožnosť účastníka skúšky.

(2) Činnosť skúšobnej komisie riadi predseda alebo podpredseda, ktorý zodpovedá za jej jednotný a vecne správny postup pri skúškach a  (§ 4 ods. 2).

(5) O vylúčení účastníka skúšky zo skúšky alebo o prerušení skúšky rozhoduje skúšobná komisia; táto určí aj termín na opakovanie skúšky.

 (4) Predseda skúšobnej komisie, alebo podpredseda skúšobnej komisie je oprávnený rozhodovať o sporných otázkach súvisiacich so skúškou.

 (3) Predseda skúšobnej komisie alebo podpredseda skúšobnej komisie je zodpovedný za riadne vedenie dokumentácie o skúškach.

(7) Po skončení skúšky skúšobná komisia
a) zhodnotí výsledok skúšky,
b) vypracuje zápisnicu  o priebehu skúšky,
c) oznámi účastníkovi skúšky výsledok skúšky.

Príloha č. 3 Vzor zápisnice

Komisia na preskúšanie odbornej spôsobilosti    .............
zriadená na úrade (regionálnom úrade) ...........................
v ................

								 Číslo:
								 Dátum:

Z Á P I S N I C A

O priebehu a výsledku skúšky o overení odbornej spôsobilosti na

....................................................................................................................................................

Meno a priezvisko.......
Titul....................
Dátum a miesto narodenia.........
Bydlisko.........
Vzdelanie..........
Dĺžka odbornej praxe........
Pracovné zaradenie – práca, ktorú bude vykonávať........
Absolvovanie školenia............
Skúška vykonaná dňa......
Hodnotenie písomnej časti skúšky: ..................
Hodnotenie ústnej časti skúšky: ........................
Hodnotenie praktickej časti skúšky: ........................
Záverečné hodnotenie.........

Predseda skúšobnej komisie alebo podpredseda skúšobnej komisie  ........................	
Členovia komisie 	.................
.................
.................
.................

Pozn.: Dátum a číslo vydaného osvedčenia

Príloha č. 4

V Z O R

Úrad (regionálny úrad)
Verejného zdravotníctva
v..........

								Číslo:
								Dátum ...........

O S V E D Č E N I E

O odbornej spôsobilosti na vykonávanie .. . . . . . . . . 

Meno a priezvisko, titul. . . . . . . .
Dátum a miesto narodenia.........
Bydlisko............
Druh činnosti, na ktorú sa osvedčenie vydáva.......

Dátum a miesto vykonania skúšky..........
Pred komisiou zriadenou úradom (regionálnym úradom) verejného zdravotníctva.......

Menovaný je odborne spôsobilý na . . . . . . .

Čas platnosti osvedčenia........

Predseda skúšobnej komisie alebo podpredseda skúšobnej komisie      
  
pečiatka a podpis úradu

Príloha č. 5

Rozsahu požadovaných znalostí   na vydávanie osvedčenia o odbornej spôsobilosti

(1)Na preskúšanie odbornej spôsobilosti na  kvalitatívne a kvantitatívne zisťovanie faktorov životného prostredia a pracovného prostredia na účely posudzovania ich možného vplyvu na zdravie sa vyžadujú znalosti o 
a) zabezpečení  systému kvality,
b) metrologickom zabezpečení,
c) princípoch skúšobných metód v danej oblasti,
d) validácii metód,
e) interpretácii výsledkov,
f) platnej legislatíve upravujúcej  danú oblasť. 

(2)Na preskúšanie odbornej spôsobilosti na  činnosti vedúce k ožiareniu a činnosti dôležité z hľadiska radiačnej ochrany podľa druhu vykonávanej činnosti znalosti o 
      a)   základoch  fyziky ionizujúceho žiarenia
1.	základoch štruktúry hmoty a  rádioaktivite,
2.	vlastnostiach a  druhoch ionizujúceho žiarenia, 
3.	interakcii ionizujúceho žiarenia  s hmotou, účinkoch žiarenia, 
4.	rádiologických veličinách a jednotkách,
5.	základoch merania rádiologických veličín, o detektoroch  a metódach detekcie, 
6.	fyzikálnych charakteristikách zdrojov ionizujúceho žiarenia (uzavretých a otvorených žiaričoch, rtg prístrojoch medicínskych a priemyselných, urýchľovačoch a iných generátoroch a  jadrových reaktoroch),
7.	ochranných vlastnostiach materiálov, absorpcii ionizujúceho žiarenia výpočtoch tienenia, 
8.	využití zdrojov ionizujúceho žiarenia v zdravotníctve,
9.	využití zdrojov ionizujúceho žiarenia v priemysle, výskume, pri ošetrovaní potravín,

     b) biologických účinkoch ionizujúceho žiarenia 
1.	fyzikálnych základoch interakcie ionizujúceho žiarenia a  účinkoch na úrovni buniek, tkaniva, orgánov a celého organizmu,
2.	rádiosenzitivite buniek a tkanív,
3.	deterministických a stochastických  účinkoch,
4.	vzťahu dávky a účinku,
5.	sledovaní a hodnotenie zdravotného stavu,

      c) legislatíve v ochrane pred účinkami ionizujúceho  žiarenia
1.	základných princípoch radiačnej ochrany,
2.	štátnom zdravotnom dozore,
3.	limitoch ožiarenia,
4.	odbornej a zdravotnej spôsobilosti,

     d) organizácii, plánovaní a kontrole ochrany pri práci so zdrojmi žiarenia
1.	povinnostiach držiteľa povolenia,
2.	povinnostiach odborného  zástupcu,
3.	povinnostiach pracovníkov,
4.	školení  pracovníkov o radiačnej ochrane,
5.	pracovných postupoch a  prevádzkových predpisoch,
6.	zásadách práce v kontrolovanom pásme,
7.	monitorovaní na pracovisku,
8.	evidencia a dokumentácia na pracovisku,

e) opatreniach  na ochranu zdravia všeobecne,
1.	spôsoboch ochrany pred ionizujúcim žiarením,
2.	prostriedkoch a pomôckach  na ochranu pracovníkov,
3.	ochrane pri práci s otvorenými rádioaktívnymi žiaričmi - prevencii rádioaktívnej kontaminácie,
4.	nakladaní s  rádioaktívnymi odpadmi,
5.	vymedzení kontrolovaného pásma,
6.	monitorovaní,

f) opatreniach na ochranu zdravia podľa druhu vykonávanej činnosti
1.	radiačnej ochrane pracovníkov,
2.	radiačnej ochrane pacientov,
3.	radiačnej ochrane ostatných obyvateľov,
4.	pri prírodnom ionizujúceho žiarenia,

      g) nehodách a haváriách pri práci so zdrojmi ionizujúceho žiarenia
1.	havarijnom pláne,
2.	postupe pri poruche zariadenia,
3.	rozbore havarijných a poruchových stavov ,
4.	postupe pri havarijnom ožiarení alebo podozrení na ožiarenie,
5.	prvej pomoci pri rádioaktívnej kontaminácii, zranení alebo ožiarení.

(3) Na preskúšanie odbornej spôsobilosti na prácu s veľmi jedovatými látkami a prípravkami a jedovatými látkami a prípravkami znalosti 
      a) právnych predpisov súvisiacich s prácou s veľmi jedovatými látkami a prípravkami a jedovatými látkami a prípravkami upravujúcimi
1.	rozdelenie nebezpečných chemických látok a prípravkov a ich klasifikáciu, 
2.	označovanie a balenie jedovatých a veľmi jedovatých látok a prípravkov, 
3.	kartu bezpečnostných údajov,
4.	grafické zobrazenie výstražných symbolov pre nebezpečné chemické látky,
5.	zoznam označení špecifického rizika upozorňujúceho na nebezpečné vlastnosti chemických látok (R-vety),
6.	zoznam označení na bezpečné používanie chemických látok (S-vety),
7.	ochrana zdravia pri práci s nebezpečnými chemickými faktormi, 
8.	opatrenia na predchádzanie vzniku ochorení podmienených prácou,
9.	zákazy a obmedzenia pri predaji a výdaji jedovatých a veľmi jedovatých látok a prípravkov, 
10.	povinnosti zamestnávateľov - posudok o riziku a prevádzkový poriadok pre prácu s jedovatými a veľmi jedovatými látkami a prípravkami,
11.	všeobecné zásady prevencie rizika,
12.	špecifické ochranné a preventívne opatrenia pri práci s jedovatými a veľmi jedovatými látkami a prípravkami,
13.	špecifické ochranné a preventívne opatrenia pri skladovaní jedovatých a veľmi jedovatých látok a prípravkov,
14.	požiadavky na odbornú spôsobilosť na prácu s jedovatými a veľmi jedovatými látkami a prípravkami (platnosť osvedčení vydaných pred 1.1.2001), 
15.	informovanie orgánu na ochranu zdravia v súvislosti s jedovatými a veľmi jedovatými látkami a prípravkami,
b) z toxikológie; príslušných jedovatých a veľmi jedovatých látok a prípravkov,
c) zásad prvej pomoci pri intoxikácii veľmi jedovatými a jedovatými látkami a prípravkami.

           (4) Na preskúšanie odbornej spôsobilosti na  prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie znalosti 
        a)o právnych predpisoch súvisiacich s výkonom činnosti  (zákon NR SR č. 272/1994 Z. z.,  vyhláška MZ SR č. 79/1997 Z. z. o opatreniach na predchádzanie prenosným ochoreniam),
         b)o pracovných postupoch a požiadavkách na ochranu zdravia a bezpečnosti pri práci    (nariadenie vlády č. 45/2002 Z. z. o ochrane zdravia pri práci s chemickými faktormi),
c) z toxikológie a zásad prvej pomoci,
d) teoretické a praktické zručnosti pri výkone tejto činnosti,
e) z epidemiológie a základy z mikrobiológie vo vzťahu k tejto činnosti,
f) z hygieny životného prostredia vo vzťahu k činnosti.

(5)  Na preskúšanie odbornej spôsobilosti na  nákup, predaj a spracúvanie húb znalosti 
          a) Potravinového kódexu SR ,ktorý upravuje požiadavky na jedlé huby,
          b)morfologické znaky a podmienky zberu a uchovávania, preprava ,prípadne ďalšie    spracovanie, výživová hodnota jedlých húb,
          c)  morfologické znaky jedovatých húb a húb nevhodných na kuchynské spracovanie,
          d) príznaky otravy hubami,
          e) zásady prvej pomoci pri otrave hubami.

(6)   Na preskúšanie odbornej spôsobilosti na  epidemiologicky závažné činnosti znalosti o
a)  právnych predpisoch na ochranu spotrebiteľa,
b) o povinnostiach fyzických a právnických osôb pri prevádzkovaní zariadenia spoločného stravovania podľa zákona č. 272/1994 Z. z. o ochrane zdravia ľudí a vyhlášky 213/2004 Z. z. o požiadavkách na zariadenia spoločného stravovania,
c) povinnosti podnikateľov pri výrobe, preprave, skladovaní a predaji potravín podľa zákona č. 152/1995 Z. z. o potravinách v znení neskorších predpisov a Potravinového kódexu,
d) opatrenia na predchádzanie prenosným ochoreniam,
e) hygienické požiadavky na zariaďovanie, vybavenie a prevádzku zariadení starostlivosti o ľudské telo, 
f) zdravotných rizikách pri poskytovaní starostlivosti o ľudské telo, 
g) základných protiepidemických postupoch a dekontaminácii,
h) náležitosti prevádzkového poriadku prevádzky v ktorej sa vykonávajú epidemiologicky závažné činnosti,
i) kontraindikáciách jednotlivých služieb a zásady prvej pomoci pri poranení.